b'\n_START_ARTICLE_\nYlioppilaiden Sosialidemokraattinen Yhdistys\n_START_PARAGRAPH_\nYlioppilaiden Sosialidemokraattinen Yhdistys (YSY) oli maaliskuussa 1905 toimintansa aloittanut poliittinen yhdistys, jonka tarkoituksena oli tuoda nuoret ylioppilaat mukaan sosialidemokraattisen ty\xc3\xb6v\xc3\xa4enliikkeen toimintaan. Sen perustaminen liittyi l\xc3\xa4heisesti aikakauden \xc3\xa4\xc3\xa4nioikeusliikkeeseen_NEWLINE_Salaseurana aloittaneen yhdistyksen perustivat Helsingin yliopiston H\xc3\xa4m\xc3\xa4l\xc3\xa4isen osakunnan opiskelijat Sulo ja V\xc3\xa4in\xc3\xb6 Vuolijoki, Edward Gylling, Martti Kovero ja Otto Ville Kuusinen, jotka olivat vanhoja koulutovereita jo Jyv\xc3\xa4skyl\xc3\xa4n lyseosta. Ty\xc3\xb6v\xc3\xa4enaatteesta ja sosialismista he olivat innostuneet kotiseutujensa sosiaalisten ongelmien johdosta, joista merkitt\xc3\xa4vin oli torpparien vaikea asema. YSY:n ensimm\xc3\xa4inen puheenjohtaja oli Eero Haapalainen ja sen ydinryhm\xc3\xa4\xc3\xa4n kuuluivat lis\xc3\xa4ksi muun muassa Kullervo Manner ja Yrj\xc3\xb6 Sirola. Yhdistyksen j\xc3\xa4seni\xc3\xa4 kutsuttiin yleisesti my\xc3\xb6s nimill\xc3\xa4 "nuorsosialistit" tai "marraskuun sosialistit". J\xc3\xa4lkimm\xc3\xa4isen nimityksen he saivat liitytty\xc3\xa4\xc3\xa4n SDP:hen marraskuussa 1905 p\xc3\xa4\xc3\xa4ttyneen suurlakon j\xc3\xa4lkeen. Joulukuussa 1906 YSY oli Tampereella mukana perustamassa Suomen sosialidemokraattista nuorisoliittoa yhdess\xc3\xa4 Helsingin Nuorisoseuran ja nelj\xc3\xa4ntoista SDP:n paikallisyhdistysten nuoriso-osaston kanssa._NEWLINE_Vuoden 1918 sis\xc3\xa4llissodan j\xc3\xa4lkeen YSY:n j\xc3\xa4senill\xc3\xa4 oli merkitt\xc3\xa4v\xc3\xa4 rooli SDP:n toiminnan uudelleenorganisoinnissa. Sis\xc3\xa4llissodan j\xc3\xa4lkeisin\xc3\xa4 vuosina yhdistyksen johtohahmoja kuitenkin siirtyi SDP:st\xc3\xa4 vasemmalle syntyneisiin puolueisiin ja YSY:n toiminta hiipui vuoteen 1925 menness\xc3\xa4, jolloin sen jatkajaksi perustettiin Akateeminen sosialistiseura.'